RO
C 214/114
Jurnalul Oficial al Uniunii Europene
16.6.2023
Joi, 19 ianuarie 2023
P9_TA(2023)0016
Răspunsul UE la protestele și execuțiile din Iran Rezoluția Parlamentului European din 19 ianuarie 2023 referitoare la răspunsul UE la protestele și execuțiile din Iran (2023/2511(RSP)) (2023/C 214/11)
Parlamentul European, — având în vedere rezoluțiile sale anterioare referitoare la Iran, în special cea din 6 octombrie 2022 referitoare la moartea Mahsei Jina Amini și la reprimarea protestatarilor pentru drepturile femeilor din Iran (1) și cea din 17 februarie 2022 referitoare la pedeapsa cu moartea în Iran (2), precum și toate celelalte rezoluții ale sale privind situația drepturilor omului în Iran, — având în vedere Rezoluția Comisiei a III-a a Adunării Generale a ONU din 16 noiembrie 2022 referitoare la drepturile omului în Iran, — având în vedere declarația din 10 ianuarie 2023 a Oficiului Înaltului Comisar al ONU pentru drepturile omului, — având în vedere declarația experților ONU din 11 noiembrie 2022 prin care se solicită Iranului să înceteze condamnarea la moarte a protestatarilor pașnici, — având în vedere sesiunea specială a Consiliului ONU pentru Drepturile Omului privind Republica Islamică Iran, care a avut loc la 24 noiembrie 2022, și rezoluția adoptată în respectiva sesiune, — având în vedere rapoartele din 22 septembrie 2022, 18 iunie 2022, 13 ianuarie 2022 și 11 ianuarie 2021 ale Raportorului special al ONU pentru situația drepturilor omului din Republica Islamică Iran, — având în vedere declarația din 4 noiembrie 2022 a miniștrilor de externe ai G7, — având în vedere concluziile Consiliului Afaceri Externe al UE din 12 decembrie 2022, — având în vedere sancțiunile împotriva persoanelor și entităților iraniene adoptate de Consiliul Uniunii Europene la 12 aprilie 2021, 17 octombrie 2022, 20 octombrie 2022 și 14 noiembrie 2022 și Decizia de punere în aplicare (PESC) 2022/2433 a Consiliului din 12 decembrie 2022 (3), — având în vedere sancțiunile impuse de Republica Islamică Iran entităților și persoanelor europene și britanice, — având în vedere declarația purtătorului de cuvânt al Serviciului European de Acțiune Externă (SEAE) din 7 ianuarie 2023 privind recentele execuții ale lui Mohammad Mehdi Karami și Seyyed Mohammad Hosseini, declarația sa din 8 decembrie 2022 privind execuția lui Mohsen Sekari și declarația sa din 15 ianuarie 2023 privind execuția dlui Alireza Akbari, — având în vedere declarația din 25 septembrie 2022 a Înaltului Reprezentant al Uniunii pentru afaceri externe și politica de securitate, pronunțată în numele UE, privind Iranul și declarația purtătorului de cuvânt al Serviciului European de Acțiune Externă din 19 septembrie 2022 privind moartea Jinei Mahsa Amini, — având în vedere comunicatul de presă al purtătorului de cuvânt al SEAE din 9 ianuarie 2023 prin care anunța convocarea ambasadorului Republicii Islamice Iran pe lângă Uniunea Europeană, — având în vedere declarațiile președintelui Delegației pentru relațiile cu Iranul din 22 septembrie 2022, 9 noiembrie 2022 și 13 decembrie 2022,
(1) (2) (3)
Texte adoptate, P9_TA(2022)0352.
JO C 342, 6.9.2022, p. 286.
Decizia de punere în aplicare (PESC) 2022/2433 a Consiliului din 12 decembrie 2022 privind punerea în aplicare a Deciziei 2011/235/PESC privind măsuri restrictive îndreptate împotriva anumitor persoane și entități având în vedere situația din Iran (JO L 318 I, 12.12.2022, p. 36).